услуги, следва да бъде оценявана въз основа на анализ на рисковете, свързани с въвеждането на промяна в неговата функционална система, диференцирани или по количествени, или по качествени критерии за обективна оценка, или по комбинация и от двата вида критерии, които трябва да бъдат определени на местно равнище.
 (19)
 От съображения за последователност и улеснено прилагане разпоредбите на Регламент (ЕО) No 482/2008 на Комисията (12) следва да бъдат включени в настоящия регламент и поради това Регламент (ЕО) No 482/2008 следва да бъде отменен.
 (20)
 Изискванията по членове 12 и 21 от Регламент (ЕС) No 677/2011 на Комисията (13) и приложение VI към него следва да бъдат включени в настоящия регламент, за да се гарантира хармонизиран подход към всички доставчици на услуги. Поради това съответните разпоредби следва да бъдат заличени.
 (21)
 В Регламент за изпълнение (ЕС) 2016/1377 на Комисията (14), който все още не се прилага, се съдържат множество грешки. С цел да бъдат премахнати въпросните грешки, като в същото време се осигури необходимата правна яснота, е уместно Регламент за изпълнение (ЕС) 2016/1377 да бъде отменен в неговата цялост и той да бъде заменен с правилата, определени в настоящия регламент.
 (22)
 Мерките, предвидени в настоящия регламент, се основават на становището на Агенцията в съответствие с член 17, параграф 2, буква б) и член 19, параграф 1 от Регламент (ЕО) No 216/2008.
 (23)
 Мерките, предвидени в настоящия регламент, са в съответствие със становището на комитета, създаден съгласно член 5, параграф 3 от Регламент (ЕО) No 549/2004,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се определят общите изисквания за:
 1)
 предоставянето на услуги по управлението на въздушното движение и аеронавигационното обслужване (УВД/АНО), както и за други мрежови функции за управление на въздушното движение („мрежови функции за УВД“) за общия въздушен трафик, по-специално за юридическите или физическите лица, предоставящи тези услуги и функции;
 2)
 компетентните органи и квалифицираните организации, действащи от тяхно име, които изпълняват задачи по сертифициране, надзор и правоприлагане по отношение на доставчиците на услуги и функции, посочени в точка 1.
 Член 2
 Определения
 За целите на настоящия регламент се прилагат определенията в приложение I, както и следните определения:
 1)
 определенията в член 2 от Регламент (ЕО) No 549/2004 и в член 3 от Регламент (ЕО) No 216/2008, с изключение на определението за „сертификат“ в член 2, параграф 15 от Регламент (ЕО) No 549/2004;
 2)
 „доставчик на услуги“ означава всяко юридическо или физическо лице, предоставящо функции или услуги по УВД/АНО, определени в член 3, буква р) от Регламент (ЕО) No 216/2008, или други мрежови функции за УВД — поотделно или заедно за общия въздушен трафик;
 3)
 „управителен орган на мрежата“ означава органът, създаден съгласно член 6 от Регламент (ЕО) No 551/2004, за да изпълнява задълженията, предвидени в същия член и в членове 3 и 4 от Регламент (ЕС) No 677/2011;
 4)
 „общоевропейска услуга“ означава дейност, която е предназначена и установена за ползватели в повечето или във всички държави членки и която може също да се разшири извън въздушното пространство на територията, за която се прилага Договорът;
 5)
 „доставчик на услуги за